**Број: 163-20-О/1**

**Дана: 03.07.2020. године**

**ПРЕДМЕТ: ДОДАТНО ПОЈАШЊЕЊЕ КОНКУРСНЕ ДОКУМЕНТАЦИЈЕ бр.1**

**ПИТАЊА ПОТЕНЦИЈАЛНОГ ПОНУЂАЧА:**

Поштовани,

У складу с чланом 63. ст. 2 ЗЈН ( Сл.гласник РС, бр.124/2012, 14/2015 и 68/2015), шаљемо питања ради добијања додатних информација или појашњења конкурсне документације за **ЈН бр. 163-20-О- Израда технолошког пројекта за потребе опремања Клинике за интерне болести немедицинском опремом укључујући болесничке кревете са припадајућим елементима, Клиничког центра Војводине.**

Питање бр. 1: Под тачком 15.  ВРСТА КРИТЕРИЈУМА ЗА ДОДЕЛУ УГОВОРА, ЕЛЕМЕНТИ КРИТЕРИЈУМА НА ОСНОВУ КОЈИХ СЕ ДОДЕЉУЈЕ УГОВОР И МЕТОДОЛОГИЈА ЗА ДОДЕЛУ ПОНДЕРА ЗА СВАКИ ЕЛЕМЕНТ КРИТЕРИЈУМА, наведено је да ће се избор најповољније понуде извршити применом критеријума „економски најповољнија понуда."

Под тачком 9.2- Захтев у погледу извршења услуге, наведено је да рок израде пројектно техничке документације буде **максимално 60 календарских дана** од дана  пријема писаног захтева наручиоца.

У обрасцу 5- табела разраде критеријума, дефинисан је начин пондерисања понуда, где се формула за рок извршења услуге рачуна на следећи начин:

Најкраћи рок извршења        \* 50

Понуђени рок извршења

У конкурсној документацији нигде није дефинисан минималан рок израде пројектно техничке документације, а који је неопходан да би се на правилан начин извршило рангирање понуда по принципу пондерисања. Наиме, будући да наведена формула предвиђа најкраћи рок извршења, ово имплицира да би понуђачи могли да за минималан рок израде пројектно техничке документације у својој понуди наведу нпр.  1 (један) дан, што би било нереално за извршење предметне услуге, а све у циљу доделе уговора у њихову корист изигравањем постављеног услова.

Молим Вас да у складу са изнетим у конкурсној документацији предвидите минималан рок за израду пројектно техничке документације, како би сви понуђачи били у једнаком положају у складу са ЗЈН.

Питање бр. 2: Под тачком 3. КД на стр. 6/42 наведено је да:

„Обилазак локације/објекта није могућ на дан истека рока за пријем понуда, јер исти неће бити сврсисходан подношењу прихватљиве понуде."

Молимо Вас да наведете да ли је обилазак локације обавезан или представља само могућност понуђача.

Молимо Вас да потврдите пријем мејла.

Молимо Вас за одговор у законском року.

**ОДГОВОРИ НАРУЧИОЦА:**

**Одговор на питање бр. 1**

Наручилац ће приступити измени конкурсне документације предметног поступка јавне набавке.

**Одговор на питање бр. 2**

Наручилац је навео у поглављу 3. ТЕХНИЧКА ДОКУМЕНТАЦИЈА ПРЕДМЕТА ЈАВНЕ НАБАВКЕ, конкурсне документације **као могућност обиласка** јер конкурсна документација не садржи техничку документацију, а пројектну документацију пројекта ентеријера потребно је **израдити у складу са** **пројектима реконструкције и адаптације, специфичној намени просторија и потребама корисника, захтеву инвеститора/наручиоца, Законом о планирању и изградњи као и другим важећим законима и техничким прописима за ову типологију објеката и правилима струке.**

Из свега горе наведеног наручилац очекује да потенцијани понуђачи изврше увид, обиђу објекат и сниме постојеће стање а све у циљу **подношења одговорајуће и прихватљиве понуде.**

Комисија за јавну набавку 163-20-O

\